Misa Santa Teresita

Misa Santa Teresita ta un misa Catolico Romano na San Nicolas, e di dos ciudad di Aruba, despues di Oranjestad. E misa ta dedica na Therèse de Lisieux (1873–1897), soeur carmelita Frances canonisa na 1925, y ta pertenece na e Diosesis di Willemstad (Dioecesis Gulielmopolitana) di Iglesia Catolico na Aruba.Parokia Santa Teresita di Niño Hesus, gcatholic.orgSanta Teresita di Niño Jesús, San Nicolas, diocesewillemstad.com

 Historia 
Inicio di Parokia Santa Teresita di Niño Hesus ta data di 1929, despues di un crecemento fuerte di e comunidad catolico di San Nicolas como resultado di e desaroyo industrial y e apertura di e refineria di Lago den decada 1920.Hartog, Johan. Aruba: een historisch overzicht. Oranjestad: De Wit Stores, 1961. Dia 4 di augustus 1929 a cuminsa cu e construccion di e kapel original di palo, cu a wordo consagra dia 23 di november di e mesun aña door di monseigneur Vuylsteke.Santa Teresita Kerk, openmonumentendag.nl  

Inicialmente, e misa tabata wordo sirbi for di e parokia di Savaneta. Na 1931, un cas di pastoor modesto a wordo agrega, y San Nicolas a ricibi su prome sacerdote residente, pastoor Franciscus Hendriks. Na 1971, na ocacion di e 40 aña di existencia di e parokia di San Nicolas a emiti un stampia conmemorativo di 20 cent cu un potret saca pa e fotografo profesional di Corsou, Fred Fischer.

Ni seis aña despues di e inauguracion di e kapel e necesidad pa un edificio mas grandi a surgi door e crecemento rapido di e comunidad. Den 1935–1936, e edificio actual a wordo construi riba e mes tereno di e kapel original, permitiendo e misanan continua sin interupcion. E diseño di e edificio nobo a bini for di e departamento di ingenieria di e refineria di Lago, cu tambe a contribui financieramente na e proyecto.

Awendia, Misa Santa Teresita ta ofrece misanan regular den Papiamento y Spaño. 
Un evento anual importante ta e procesion pa e Grot di Lourdes na Seroe Preto na ocacion di e fiesta di 'Nuestra Señora di Lourdes' cu ta tuma luga dia 11 di februari. E procesion ta sali for di Misa Santa Teresita i ta atrae fiel catolico for di tur parti di e isla.Uncover Aruba’s Soul: A Journey Through Its Sacred & Spiritual Experiences, arubarates.com (28 di mei 2025), Arubaroots.com E pastoor actual ta pastoor Juancho.

Bou di parokia Santa Teresita di Niño Hesus ta resorta tambe e kapel Emanuel, situa na Grote Bergweg.

 Edificio 

E edificio ta un zaalkerk, un tipo di misa di un solo nave, cu un diseño rectangular y largo sin trancepto. Su bentananan cu punta di arco ta inspira riba estilo gotico. E misa tin un dak di siya cubri cu panchi di dak Hulandes. Un di e caracteristicanan mas notabel di e misa ta su toren cuadra, situa memey di e fachada dilanti y cu ta sirbi como entrada principal. E interior a wordo modifica den transcurso di e añanan. Rond di 1950, e bentananan original di shutter di palo a wordo reemplasa pa bentananan di glas-in-lood, crea pa e tayer di Frans Balendong na Hulanda. Ariba e bentananan tin colga diescuater pintura representando e stacionnan di cruz.

E edificio ta lokalisa na un plasa canto di Bernhardstraat pazuid y Caya Dick Cooper pariba. Den e skina zuidoost di e plasa ta ubica e cas di pastoor. Tras di e misa tin dos tanki grandi pa awa di yobida, cu a wordo cuidadosamente diseña pa contribui na e suministro di awa pa e comunidad, un testimonio di e vision practico y orienta na comunidad tras di e diseño di e misa. 

Na añanan 1995–1996, e edificio a pasa door di un restauracion amplio, sigurando su funcion spiritual y di herensia arkitectonico di San Nicolas.

 Mira tambe 
 San Nicolas
 Obispado di Willemstad

 Literatura 
 Olga van der Klooster & Michel Bakker, Bouwen op de Wind: Architectuur en Cultuur van Aruba, Stichting Libri Antilliani (2007), pag. 135-137.

Category:Aruba
Category:Arkitektura religioso
Category:Monumento protehí